મંદિરના ટ્રસ્ટી મહેન્દ્ર ઝાએ જણાવ્યું કે ભગવાન જગન્નાથના અષાઢી એકમનું જે સ્વરૂપ છે તેને નવયુવાનના દર્શન સ્વરૂપ તરીકે ઓળખવામાં આવે છે. પ્રથમ વાર અષાઢી એકમ, શુક્રવારે ભગવાન જગન્નાથ, બહેન સુભદ્રા અને ભાઈ બલરામને બનારસી મોતીનાં આભૂષણો ચડાવાશે. આ વખતે મહંત દિલીપદાસજી મહારાજ દ્વારા બનારસી મોતીનાં આભૂષણો ભગવાનને ચડાવવામાં આવશે. દેશનાં અન્ય તમામ જગન્નાથ મંદિરોમાં એકમના દિવસે આભૂષણો ચડાવવાની પ્રથા છે. અહીં પણ આ પ્રથા શરૂ થશે. ભગવાન મોસાળેથી 15 દિવસે પાછા આવે ત્યારે બીમાર હોય તેવો ભાવ ભક્તોમાં જોવા મળતો હોય છે.